
Butrint më 16.07.2026
Lënda: Sqarimi nr. 2 i Kërkesës për Tender ref. 010/2026 “Zhvillimi dhe Implementimi End-to-End i Sistemit GIS për Parkun Kombëtar të Butrintit”
	Nr.
	Pyetja
	Referenca në Dokumentin e Tenderit
	Përgjigjja
	Sqarim / Amendim

	1
	A mund të na jepni informacion më të detajuar në lidhje me të dhënat ekzistuese të cilat do të duhet të trajtohen për të populluar si fillim bazën e të dhënave?  Një shpjegim sado i përafërt i inventarit dhe specifikimeve të këtyre informacioneve, do të ishte e nevojshme për ne që të llogarisim se a do të jetë e mjaftueshme koha prej 4-6 javë për përpunimin dhe përfshirjen e tyre në bazën GIS të të dhënave. Të dhënat që kërkohen për informacionet ekzistuese:
•    Numri i data seteve
•    Lloji i data setit
•    Madhësia e data setit  
	Kërkesa për Tender, Termat e Referencës, Seksioni 3.3. Faza 3 — Data Engineering dhe Integrimi i të Dhënave (4-6 javë)


	Inventari paraprak përfshin rreth 30 asete, 18 grupe dataset-esh/materialesh dhe volum total të përafërt 2.5 TB. 
Afati 4-6 javë për Fazën 3 lexohet në lidhje me dataset-et prioritare të Fazës 1 të miratuara nga FMB, jo si garanci se çdo material arkivor jashtë listës së miratuar do të migrohet.
	Sqarim 

	2
	A është i lejuar hostimi nga ana jonë? Nga eksperiencat tona projektet janë zbatuar pa pasur problematika në funksionimin e sistemit kur përgjegjësia e hostimit ka qenë e jona. Kur ka më shumë se një aktor përgjegjës për funksionimin e sistemit ka gjithmonë problematika.
	Kërkesa për Tender, Termat e Referencës, Faza 1 dhe Faza 2; Seksioni 8 mbi SLA/hosting; Seksioni 9 mbi pronësinë e të dhënave.
	Po. Ofertuesi mund të propozojë hostim/infrastrukturë nga ana e tij, përfshirë arkitekturë Cloud ose Hybrid, nëse zgjidhja përmbush kërkesat teknike, të sigurisë, backup/Disaster Recovery, SLA dhe uptime minimal 99.5% të përcaktuara në dokumentet e tenderit. Vendimi final për modelin cloud / on-premise / hibrid, bashkë me diagramin e rrjetit, konfirmohet në Fazën 1 dhe projektohet në Fazën 2.
Në rast Cloud ose Hybrid, ofertuesi duhet të paraqesë të ndara kostot vjetore për Hosting/Infrastrukturë, Backup & Disaster Recovery, Support & SLA, Përditësime/Patch-e Sigurie dhe Licenca, nëse aplikohen. Të dhënat mbeten pronë ekskluzive e FMB-së dhe nuk mund të ruhen, përpunohen ose transferohen te palë të treta pa miratim të shprehur me shkrim nga FMB.
	Sqarim 

	3
	Sistemi duhet të jetë “go-live” brenda afatit 9 mujor. Në të kundërt, do të ketë gjoba. A do të shkruhet në kontratë që gjobat nuk do të aplikohen nëse arsyet e vonesave nuk do të jenë përgjegjësi e jona?
	Kërkesa për Tender, Termat e Referencës, Seksioni 4: afati i detyrueshëm i go-live brenda 9 muajve dhe aktivizimi i penaliteteve për tejkalim afati nga ana e Kontraktorit.
	Po. Dokumentet e tenderit e lidhin aktivizimin e penaliteteve me tejkalimin e afatit nga ana e Kontraktorit. Në kontratë do të reflektohet që penalitetet nuk aplikohen për vonesa të dokumentuara që nuk i atribuohen Kontraktorit, si vonesa të shkaktuara nga FMB, miratime të vonuara jashtë afateve të dakordësuara, ndryshime të miratuara të scope-it ose rrethana jashtë kontrollit të Kontraktorit.
Përjashtimi nga penalitetet kërkon njoftim në kohë nga Kontraktori, dokumentim të shkakut dhe ndikimit në planin e punës, si dhe miratim formal të rishikimit të afatit sipas mekanizmave të kontratës. Vonesat që i atribuohen Kontraktorit mbeten subjekt i penaliteteve.
	Sqarim 

	4
	A mund të na jepni më shumë informacion (qoftë edhe të përafërt) për numrin e përdoruesve të sistemit sipas roleve? 
	Kërkesa për Tender, Termat e Referencës, Faza 1 dhe Faza 4; Seksioni 5.1 Menaxhim RBAC; trajnimi për Viewer/Editor dhe administratorë
	Në dokumentet e tenderit nuk përcaktohet numër fiks përdoruesish. Për ofertim, sistemi duhet të projektohet për përdorues institucionalë të FMB-së me role të paktën Viewer, Editor dhe Admin; roli Auditor është opsional. Numri final i përdoruesve, ndarja sipas roleve dhe matrica RBAC do të konfirmohen në Fazën 1 dhe do të dokumentohen përpara konfigurimit përfundimtar të WebGIS.
Nëse ofertuesi propozon licencim, hosting ose kosto mirëmbajtjeje të varura nga numri i përdoruesve, kufizimet dhe supozimet për numrin e përdoruesve duhet të deklarohen qartë në ofertë.
	Sqarim 

	5
	A do të jetë sistemi i hapur për publikun? (Role guest pa nevojë autentikimi?)
	Kërkesa për Tender, Termat e Referencës, Seksioni 5.3 Siguria Aplikative: asnjë route i aksesueshëm pa autentifikim, me përjashtim të faqes publike nëse kërkohet. 
	Sistemi kryesor WebGIS duhet të jetë i mbrojtur me autentikim OIDC/OAuth2 dhe kontroll RBAC. Duhet të parashikohet një faqe publike ose akses guest vetëm për materiale të miratuara nga FMB, dhe vetëm për shtresa/informacione të miratuara për publikim.
Çdo pjesë publike duhet të jetë e ndarë nga funksionet administrative, editimi, importi/eksporti i të dhënave dhe dokumentet me akses të kufizuar.
	Sqarim 

	6
	Vizualizim Temporal (Time-series) ( kërkohet vetëm për të dhënat vektor apo edhe për imazhet GeoTiff?
	Kërkesa për Tender, Termat e Referencës, Seksioni 5.1 Vizualizim Temporal; Seksioni 5.2 standardizimi i vektorëve si PostGIS/GeoPackage dhe rasterëve si GeoTIFF; Standardet GeoPackage dhe GeoTIFF
	Vizualizimi temporal nuk kufizohet vetëm te të dhënat vektoriale. Ai duhet të mbështetet për çdo shtresë/dataset që ka dimension kohor, versionim ose seri të krahasueshme në kohë, përfshirë edhe raster/GeoTIFF kur ekzistojnë imazhe apo ortoimazhe të periudhave të ndryshme.
Për dataset-et pa metadata kohore ose pa seri të mjaftueshme, të dhënat katalogohen dhe migrohen sipas kërkesave të inventarit/metadata-ve, por funksionet slider/kalendar/krahasim temporal zbatohen vetëm kur dataset-i e mbështet kuptimisht dhe teknikisht dimensionin kohor.
	Sqarim 

